Lögreglan spyr hvort einhver þekki þessi börn sem fundust við bílastæðið Park Allé í Árósum um klukkan 18:30 . Foto : Østjyllands Politi Lögreglan í Árósum hefur lýst eftir foreldum eða einhverjum sem getur veitt upplýsingar um systkini , sem eru sennilega eins til þriggja ára gömul , sem fundust yfirgefin á verslunargötu í borginni í gærkvöldi . Ekkert hefur enn spurst til foreldra barnanna nú sólarhring síðar þrátt fyrir víðtæka leit . Systkinin fundust við rétt við bílastæði , drengurinn er tveggja til þriggja ára gamall en stelpan er sennilega rúmlega ársgömul . Í frétt Århus Stiftstidende kemur fram að drengurinn talar tungumál sem lögreglan skilur ekki . Nú síðdegis dreifði lögreglan myndum af börnunum í þeirri von að einhver kannist við þau . Stúlkan er með svart hár , er í svörtum stígvélum , bláum buxum og jakka og með bláa húfu . Drengurinn er einnig með svart hár , í svörtum stígvélum og buxum . Samkvæmt frétt danska ríkisútvarpsins telur lögregla að þau séu ættuð frá Austur-Evrópu .